พระราชบัญญัติโอนกิจการบริหารบางส่วนของกรมตำรวจ กระทรวงมหาดไทย ไปเป็นของกรมการขนส่งทางบก กระทรวงคมนาคม พ.ศ. 2530
ประกาศวันที่ 1987-07-23

content: พระราชบัญญัติ โอนกิจการบริหารบางส่วนของกรมตำรวจ กระทรวงมหาดไทย ไปเป็นของกรมการขนส่งทางบก กระทรวงคมนาคม พ.ศ. ๒๕๓๐
content: ภูมิพลอดุลยเดช ป.ร. ให้ไว้ ณ วันที่ ๑๓ กรกฎาคม พ.ศ. ๒๕๓๐ เป็นปีที่ ๔๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนบรรดาอำนาจหน้าที่ กิจการ ทรัพย์สิน สิทธิ หนี้ ข้าราชการตำรวจ ลูกจ้าง และเงินงบประมาณของกรมตำรวจ กระทรวงมหาดไทย เฉพาะในส่วนที่เกี่ยวกับการปฏิบัติตามกฎหมายว่าด้วยรถยนต์และกฎหมายว่าด้วยล้อเลื่อน
content: ไปเป็นของกรมการขนส่งทางบก กระทรวงคมนาคม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกิจการบริหารบางส่วนของกรมตำรวจ กระทรวงมหาดไทย ไปเป็นของกรมการขนส่งทางบก กระทรวงคมนาคม พ.ศ. ๒๕๓๐”
sectionNo: 2
content: มาตรา ๒ พระราชบัญญัตินี้ให้ใช้บังคับเมื่อพ้นกำหนดหนึ่งปีนับแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนบรรดาอำนาจหน้าที่ของกรมตำรวจ กระทรวงมหาดไทย และของเจ้าหน้าที่ของกรมตำรวจ กระทรวงมหาดไทยเฉพาะในส่วนที่เกี่ยวกับการปฏิบัติตามกฎหมายว่าด้วยรถยนต์และกฎหมายว่าด้วยล้อเลื่อน ไปเป็นของกรมการขนส่งทางบก กระทรวงคมนาคม หรือของเจ้าหน้าที่ของกรมการขนส่งทางบก กระทรวงคมนาคม แล้วแต่กรณี
sectionNo: 4
content: มาตรา ๔ ให้โอนบรรดากิจการ ทรัพย์สิน สิทธิ หนี้ ข้าราชการตำรวจ ลูกจ้าง และเงินงบประมาณของกรมตำรวจ กระทรวงมหาดไทย เฉพาะในส่วนที่เกี่ยวกับการปฏิบัติตามกฎหมายว่าด้วยรถยนต์และกฎหมายว่าด้วยล้อเลื่อน ทั้งนี้ ตามที่กระทรวงคมนาคมและกระทรวงมหาดไทยจะได้ตกลงกัน ไปเป็นของกรมการขนส่งทางบก กระทรวงคมนาคม
sectionNo: 4
content: ให้ข้าราชการตำรวจและลูกจ้างตามวรรคหนึ่งมีฐานะเป็นข้าราชการพลเรือนสามัญหรือลูกจ้าง แล้วแต่กรณี ของกรมการขนส่งทางบก กระทรวงคมนาคม ทั้งนี้ ตั้งแต่วันที่ได้มีการตกลงกันตามวรรคหนึ่ง และเพื่อประโยชน์ในการนับเวลาราชการหรือเวลาทำงาน
sectionNo: 4
content: ให้ถือเวลาราชการหรือเวลาทำงานของบุคคลดังกล่าวในระหว่างที่เป็นข้าราชการตำรวจหรือลูกจ้างนั้นเป็นเวลาราชการของข้าราชการพลเรือนสามัญหรือเวลาทำงานของลูกจ้าง แล้วแต่กรณี ด้วย ให้กระทรวงคมนาคมดำเนินการแต่งตั้งข้าราชการพลเรือนสามัญและลูกจ้างตามวรรคสอง
sectionNo: 4
content: ให้ดำรงตำแหน่งและรับเงินเดือนหรือค่าจ้างในตำแหน่งและในอัตราที่ไม่ต่ำกว่าเดิม ให้เสร็จภายในหกสิบวันนับแต่วันที่ได้มีการตกลงกันตามวรรคหนึ่ง การแต่งตั้งข้าราชการพลเรือนสามัญตามวรรคสามให้เป็นไปตามที่ ก.พ. พิจารณาอนุมัติ
sectionNo: 5
content: มาตรา ๕ ให้รัฐมนตรีว่าการกระทรวงคมนาคมและรัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปัจจุบันงานทะเบียนและจัดเก็บภาษีรถและล้อเลื่อนได้แยกปฏิบัติอยู่ที่กรมการขนส่งทางบก กระทรวงคมนาคม และที่กรมตำรวจ กระทรวงมหาดไทย ทำให้ไม่สะดวกแก่การควบคุม สมควรโอนอำนาจหน้าที่ กิจการ ทรัพย์สิน สิทธิ หนี้ ข้าราชการตำรวจ ลูกจ้าง
content: และเงินงบประมาณของกรมตำรวจ กระทรวงมหาดไทย เฉพาะในส่วนที่เกี่ยวกับการปฏิบัติตามกฎหมายว่าด้วยรถยนต์และกฎหมายว่าด้วยล้อเลื่อน ไปเป็นของกรมการขนส่งทางบก กระทรวงคมนาคม จึงจำเป็นต้องตราพระราชบัญญัตินี้